# เมืองไทย แคปปิตอล
บริษัท เมืองไทย แคปปิตอล จำกัด (มหาชน) (ย่อ: MTC) เป็นบริษัทให้บริการสินเชื่อทะเบียนรถและสินเชื่อส่วนบุคคล

ประวัติ
บริษัทได้จดทะเบียนจัดตั้งบริษัทเมื่อวันที่ 22 พฤษภาคม พ.ศ. 2535 ในนามบริษัท ดี.เอส. ลิสซิ่ง จำกัด โดยชูชาติ เพ็ชรอำไพ และดาวนภา เพชรอำไพ ด้วยทุนจดทะเบียนเริ่มแรก 2 ล้านบาท เพื่อดำเนินธุรกิจเช่าซื้อรถจักรยานยนต์ทั้งใหม่และมือสองทุกยี่ห้อ ผ่านผู้จัดจำหน่ายทั้งในจังหวัดพิษณุโลกและจังหวัดอื่น ๆ ในเขตภาคเหนือตอนล่าง เช่น สุโขทัย กำแพงเพชร พิจิตร เป็นต้น จากนั้นเมื่อวันที่ 28 สิงหาคม พ.ศ. 2544 เปลี่ยนชื่อบริษัทเป็นบริษัท เมืองไทย ลิสซิ่ง จำกัด และได้หยุดการให้บริการสินเชื่อเช่าซื้อเนื่องจากภาวะการแข่งขันที่สูงขึ้น จนปี พ.ศ. 2549 ได้เริ่มดำเนินธุรกิจสินเชื่อส่วนบุคคลภายใต้การกำกับของธนาคารแห่งประเทศไทย และได้รับใบอนุญาตประกอบธุรกิจจากกระทรวงการคลังเมื่อวันที่ 31 สิงหาคม พ.ศ. 2549 

26 พฤศจิกายน พ.ศ. 2557 บริษัทได้ทำการซื้อขายหุ้นครั้งแรกในตลาดหลักทรัพย์แห่งประเทศไทย ใช้ชื่อย่อบริษัทว่า MTLS ณ วันที่ 31 ธันวาคม พ.ศ. 2557 มีจำนวนสาขาทั้งสิ้น 506 สาขา พอปี พ.ศ. 2558 ได้เพิ่มผลิตภัณฑ์สินเชื่อนาโนไฟแนนซ์ (สินเชื่อรายย่อยเพื่อการประกอบอาชีพภายใต้การกำกับ) และสินเชื่อโฉนดที่ดิน

26 เมษายน พ.ศ. 2561 ได้เปลี่ยนชื่อบริษัทเป็น บริษัท เมืองไทย แคปปิตอล จำกัด (มหาชน) ในปีนี้ยังรับการคัดเลือกให้นำเข้าคำนวณในดัชนี MSCI Global Standard Indexes

ธุรกิจ
thumb|สาขาของเมืองไทย แคปปิตอล
จากข้อมูล ณ วันที่ 31 ธันวาคม 2561 บริษัทถือหุ้นบริษัท เมืองไทยลิสซิ่ง อินชัวรันส์ โบรกเกอร์ จำกัด (ย่อ MTLI) ถือหุ้นร้อยละ 99.99 จดทะเบียนตั้งเป็นบริษัทเมื่อ 4 กุมภาพันธ์ 2554 ธุรกิจหลักของบริษัทคือ สินเชื่อจำนำทะเบียนรถ
 เมืองไทย แคปปิตอล 
บริษัท เมืองไทย แคปปิตอล จำกัด (มหาชน) ประกอบธุรกิจให้บริการสินเชื่อทะเบียนรถ สินเชื่อโฉนดที่ดิน สินเชื่อส่วนบุคคลและนาโนไฟแนนซ์ ให้ลูกค้ารายย่อยที่เป็นบุคคลธรรมดาทั่วไป ผ่านสาขาของบริษัททั่วประเทศไทย แบ่งเป็นระดับชั้นคือ สาขาใหญ่ สาขาย่อย และศูนย์บริการ โดยแต่ละสาขาใหญ่จะดูและ 10 สาขาย่อย และ 10 ศูนย์บริการ จากข้อมูลวันที่ 31 ธันวาคม 2561 บริษัทมี 3,279 สาขา

บริษัทมีการให้บริการดังนี้
 ธุรกิจให้บริการสินเชื่อทะเบียนรถ ทั้งรถจักรยานยนต์ รถยนต์ และรถเพื่อการเกษตร โดยลูกค้านำสมุดคู่มือจดทะเบียนรถตัวจริงเป็นหลักประกันเพื่อขอสินเชื่อ
 ธุรกิจให้บริการสินเชื่อส่วนบุคคล เป็นแบบไม่มีหลักประกันแก่ลูกค้าที่มีประวัติการผ่อนชำระสินเชื่อทะเบียนรถกับบริษัทมาก่อน และมีประวัติการผ่อนชำระที่ดี
 ธุรกิจให้บริการสินเชื่อที่มีที่ดินเป็นหลักประกัน ลูกค้าขอสินเชื่อโดยการส่งมอบโฉนดที่ดินตัวจริงแก่บริษัท
 ธุรกิจให้บริการสินเชื่อนาโนไฟแนนซ์ เป็นการปล่อยสินเชื่อแบบไม่มีหลักประกันเพื่อไปประกอบอาชีพ โดยอิงจากประวัติการผ่อนชำระสินเชื่อทะเบียนรถกับบริษัท 

 เมืองไทยลิสซิ่ง อินชัวรันส์ โบรกเกอร์ 
บริษัท เมืองไทยลิสซิ่ง อินชัวรันส์ โบรกเกอร์ จำกัด (ย่อ MTLI) ประกอบธุรกิจนายหน้าประกันวินาศภัย ได้แก่ พ.ร.บ. รถจักรยานยนต์และรถยนต์ และประกันอุบัติเหตุส่วนบุคคล

ผู้ถือหุ้นรายใหญ่
 ข้อมูล ณ วันที่ 6 กุมภาพันธ์ พ.ศ. 2564ผู้ถือหุ้นรายใหญ่  ตลาดหลักทรัพย์แห่งประเทศไทย

 ลำดับที่  รายชื่อผู้ถือหุ้น  จำนวนหุ้นสามัญ  สัดส่วนการถือหุ้น 1  นาง ดาวนภา เพชรอำไพ  720,000,000  33.96% 2  นาย ชูชาติ เพ็ชรอำไพ  710,056,400  33.49% 3  บริษัท ไทยเอ็นวีดีอาร์ จำกัด  113,047,351  5.33% 4  SOUTH EAST ASIA UK (TYPE C) NOMINEES LIMITED  53,207,400  2.51% 5  STATE STREET EUROPE LIMITED  48,744,714  2.30% 6  CITI (NOMINEES) LIMITED-CITIBANK LONDON RE FUND 208  28,462,340  1.34% 7  กองทุนเปิด ไทยพาณิชย์หุ้นระยะยาวปันผล 70/30  14,358,900  0.68% 8  กองทุนสำรองเลี้ยงชีพ ทิสโก้มาสเตอร์ร่วมทุน ซึ่งจดทะเบียนแล้ว  14,327,200  0.68%